Diari Oficial de la Generalitat Valenciana


Sumari del DOGV 5262, del 19-05-2006 (2006/4907)

Notificació de la resolució del recurs extraordinari de revisió, referència interna R-361/05RE, a Natividad Más López.
----------------------------------------------------------------------------------------------------------------------

### Dades del document

Número de DOGV
:   5262

Data del DOGV
:   19-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/4907


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs extraordinari de revisió, referència interna R-361/05RE, a Natividad Más López. [2006/X4907]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a la Sra. Natividad Más López, Plaça José Echegaray, 5-5a (46800 Port de Sagunt) la resolució del recurs extraordinari de revisió, amb el número de referència interna R-361/05RE  
Resolució de la secretària autonòmica de Territori i Medi Ambient, del recurs extraordinari de revisió relatiu a l'expedient de desnonament administratiu per falta de títol V-DAFT-028/03, de l'habitatge situat a la plaça José Echegaray núm. 5, porta 5a, Port de Sagunt, Sagunt (València). Grup 460047  
Dades del reclamant   
Cognoms i nom: MAS LÓPEZ, NATIVIDAD  
Núm. exp.: V-DAFT-028/03  
Dades de l'Habitatge   
Codi habitatge. 6391993456  
Adreça: Pl. José Echegaray, núm. 5, pta. 5a. Port de Sagunt  
Règim: compravenda  
Adjudicatari: José María Mas Serrano  
I. Antecedents  
Cronològicament exposats, els fets essencials relatius a aquest expedient (s'adjunta documentació justificativa d'aquests), són els següents:  
1r. En data 01.01.79 s'adjudica a José María Mas Serrano l'esmentat habitatge en règim de compravenda. Segons la documentació aportada pel reclamant el Sr. José María Mas Serrano va morir el 22 de maig de 1986 i la seua esposa Manuela López García va morir el 26 de gener de 1996, sense que s'haja tramitat el canvi de titularitat (Document núm. 1).  
2n. En data 20.03.02 se remeten els informes dels serveis Socials i de Sanitat i Consum de l'Ajuntament de Sagunt en els quals es posa de manifest que l'habitatge es troba ocupat per Natividad Mas López i María Inmaculada Farre Mas, així mateix s'informa de la situació en què es troba l'habitatge (Document núm. 2).  
3r. El dia 3 de desembre de 2002 es notifica per mitjà d'acta notarial la resolució del contracte per falta de pagament i compliment de la condició resolutòria explícita. La dita notificació s'entrega a un veí, en sobre tancat, a qui se li advertix de l'obligació de fer-la arribar als interessats. Cal fer constar que fins al 18 de setembre de 2002 es devien 38 mensualitats que ascendien a un total de 358,34 euros (Documents núm. 3 i núm. 4).   
4t. El 10 de desembre de 2002 la interessada presenta escrit d'al·legacions el qual no desvirtua la causa que va donar origen a l'expedient (Document núm. 5).  
5è. S'inicia un procediment de desnonament per falta de títol.   
El 14.03.03 se dicta providència de desnonament. El 07.04.03 es notifica el plec de càrrecs, i es fa constar la negativa de la interessada d'acusar la recepció d'aquest. La recurrent presenta escrits d'al·legacions els dies 15 i 17 d'abril els quals no desvirtuen la causa que va donar origen a l'expedient. El 20.05.03 se notifica la Proposta de Resolució, es fa constar la negativa de la interessada d'acusar-ne la recepció. El 2 de juny 2003 la interessada presenta escrit d'al·legacions el qual no desvirtua la causa que va donar origen a l'expedient, el 4 de juny de 2003 la interessada consigna judicialment la quantitat de 360 euros en concepte d'abonament de rendes per lloguer d'habitatge. El 07.01.04 se li notifica la Resolució, es fa constar la negativa de la interessada d'acusar-ne la recepció (Documents núm. 6, 7, 8, 9, 10, 11, 12, 13).   
6è. El 21 de gener de 2004 presenta el recurs d'alçada, sense antecedents de fet ni fonaments de dret (Document núm. 14).  
7è. En data 3 de març de 2004, la secretària autonòmica de Territori i Habitatge dicta una resolució per la qual es desestima el recurs d'alçada, i es notifica per la Direcció General d'Habitatge i Projectes Urbans. Es fa constar que acusa la recepció d'aquesta Natividad Mas López en data 22.04.04 (Documents núm. 15 i núm. 16).  
8è. En data 15.02.05, es presenta en el Deganat dels Jutjats de València la sol·licitud d'autorització d'entrada en el domicili ressenyat (Document núm. 17).  
9è. Per provisió de data 04/03/05, el Jutjat Contenciós Administratiu núm. 7 de València requerix Natividad Mas López perquè en el termini de tres dies efectue al·legacions. Posteriorment, per providència de data 13.04.05, suspén el procediment indicat fins que es resolga la petició sobre la designació d'advocat de torn d'ofici, es designa Ana Isabel Blanquer Serna per provisió de data 18.05.05, en la mateixa resolució s'acorda donar-li novament el termini de 3 dies a Natividad Mas López per a formular al·legacions, al·legacions que formula en data 01.06.05 i que són contestades per l'Institut Valencià de l'Habitatge dins del termini legal concedit per a això (Documents núm. 18, núm. 19, núm. 20, núm. 21 i núm. 22).  
10. Per provisió de data 16.09.05, el Jutjat del Contenciós Administratiu núm. 7 de València, requerix a la .Direcció General d'Habitatge i Projectes Urbans a fi que assenyale la nova data per al desallotjament de l'habitatge, i es va assenyalar per a això el dia 03/11/05. Posteriorment, la recurrent interposa recurs de súplica contra l'esmentada provisió (Documents núm. 23, núm. 24 i núm. 25).  
11. En data 21.10.05, el Jutjat Contenciós Administratiu núm. 7 de València dicta la interlocutòria per la qual s'autoritza l'entrada en el domicili indicat, interlocutòria que s'executa el dia 3 de novembre de 2005 i contra la qual la interessada interposa recurs d'apel·lació; posteriorment i dins del termini legal concedit, l'Institut Valencià de l'Habitatge formalitza l'oposició al recurs d'apel·lació (Documents núm. 26, núm. 27, núm. 28 i núm. 29).  
12. El 2 de novembre de 2005, la recurrent interposa recurs extraordinari de revisió contra la resolució de 3 de març de 2004, per la qual s'acordava desestimar el recurs d'alçada formulat contra la resolució que donava per resolt el contracte de compravenda, en el mateix escrit se sol·licita la suspensió de l'execució de la Resolució de 5 de gener de 2004 (Document núm. 30).  
13. El 14.11.05, la secretària autonòmica de Territori i Medi Ambient resol acabar el procediment de suspensió de l'execució de la resolució de 5 de gener de 2004, per impossibilitat material de continuar-lo per causes sobrevingudes, que consistixen en la completa execució de la interlocutòria administrativa sobre la qual se'n va demanar la suspensió de l'execució. Finalment, en data 21.11.05 es notifica l'esmentada resolució (Documents núm. 31 i núm. 32).  
II. Fonaments de Dret  
1. L'article 1504 del Codi Civil, quant a la prèvia Resolució del contracte de compravenda per falta de pagament.  
2. L'article 138, 2n del Decret 2.114/68, de 24 de juliol sobre Reglament d'habitatges de protecció oficial, en relació amb l'article 30, segona del RD 2.960/1976, de 12 de juliol, pel qual s'aprova el TR de la legislació d'habitatges de protecció oficial, inclou entre les causes legals de desnonament administratiu d'aquest tipus d'habitatges: «L'ocupació d'un habitatge de protecció oficial sense títol legal per a això».  
3. Articles 108, 118 i 119 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
III. Contestació a les al·legacions  
La recurrent interposa el recurs de revisió basant-se en la causa 1a de l'article 118 de la Llei 30/1992, de 26 de novembre, de règim jurídic de les administracions públiques i del procediment administratiu comú, al·legant l'error de fet en la resolució impugnada, que resulta dels propis documents incorporats a l'expedient, concretament manifesta que: el primer error de fet en el qual incorre l'organisme públic a què em dirigisc és l'afirmació que .no té títol per a posseir. i com a segon error de fet al·lega la .falta de pagament..  
A la qual cosa cal contestar que Natividad Mas López no té títol sobre l'habitatge, i que la falta de títol prové de la resolució del contracte de compravenda per falta de pagament i compliment de la condició resolutòria explícita establida en la clàusula III del contracte. En la data de la Resolució, tenia pendent de pagament 38 mensualitats, (més de 3 anys sense pagar) pel que la voluntat deliberadament rebel al pagament de les quotes d'amortització queda prou acreditada.  
Així mateix cal indicar que quan la recurrent fa la consignació de rendes tenia resolt el contracte per acta notarial de data 19 de novembre de 2002, moment a partir del qual no té títol legal per a ocupar l'habitatge.  
Quant a la sol·licitud de la suspensió de l'execució de l'ordre de desallotjament ja va ser contestada per Resolució de la secretària autonòmica de Territori i Medi Ambient de data 14.11.05 i que s'adjunta al present com a document núm.31.  
Resolució  
Vist l'expedient, es deduïx que queda prou acreditat que no ha existit error de fet en la Resolució impugnada, per la qual cosa no són aplicables cap de les causes de l'article 118 de la Llei 30/1992, de 26 de novembre, de règim jurídic de les administracions públiques i del procediment administratiu comú i que Natividad Mas López no té títol legal per a ocupar l'habitatge de promoció pública sítia en la Pl. José Echegaray núm. 5, pta. 5a, de Port de Sagunt.  
Vistos els fets, les disposicions legals citades i les de general aplicació, així com la proposta del director general d'Habitatge i Projectes Urbans, la secretària autonòmica de territori i medi ambient:  
Resol la inadmissió del recurs extraordinari de revisió.  
Contra aquesta resolució, que posa fi a la via administrativa, es pot interposar recurs contenciós administratiu davant el Jutjat del Contenciós Administratiu corresponent en el termini de dos mesos, comptadors a partir de l'endemà de recepció de la present notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs que s'estime oportú.  
València, 1 de març de 2006.. La secretària autonòmica de Territori i Medi Ambient: Cristina Serrano Mateo.